O suyo pai lo introdució en o estudio d'as luengas clasicas dende bien chicot y plegó a dominar més de 30 luengas, feito que lo aduyó a fer estudios comparativistas, car podeba leyer os textos orichinals de cada civilización. Participó en a Primera Guerra Mundial y dimpués se dedicó a la investigación y docencia en a Universidat. Fue esleito miembro de l'Academia Francesa en 1978 y muitas catedras indo-europeas fuoron creyadas en a suya honor. Como muitos intelectuals aimants d'os temas indoeuropeus lo acusoron tanto de franc-masón como de filonazi, y lo alpartoron temporalment d'o suyo treballo.